钦定古今图书集成/理学汇编/文学典/第086卷 > 郑松
## 钦定古今图书集成/理学汇编/文学典/第086卷 > 郑松

按《乐安县志》：松字特立，小陂人。三预进士贡不第。以
邵子《经世书》止于周显德，乃自庚申宋兴，至甲午金
亡，为续其二百七十五年，于邵子所纪三千二百一
十六年间颇有更定，书法视昔尤谨。其论国统绝续
离合，谓“凡国无所承与国无所授者各为系，汉、魏、晋、
宋、齐、梁、陈为一系，魏、周、隋、唐、梁、唐、晋、汉、周、宋为一系”，
辽、金、元为一系，吴文正公以此论，世儒未之及。松入
元，隐居布水谷十馀年，每有疑，就文正公细商之。